|  |  |
| --- | --- |
| **IZVJEŠĆE o provedenom**  **savjetovanju sa zainteresiranom javnošću o nacrtu općeg akta** | |
| Prijedlog  **ODLUKE O JAVNIM PRIZNANJIMA I POSEBNIM NAGRADAMA GRADA DELNICA** | |
| **Grad Delnice** | |
| ***Početak savjetovanja: 20.07.2023.*** | ***Završetak savjetovanja: 20.08.2023.*** |

Ivica Knežević - komentar na primjedbe:

1. Naziv Odluke je reguliran člancima 11., 12. i 13. Statuta Grada koji propisuju da se uvjeti, postupak i način dodjeljivanja javnih priznanja i posebnih nagrada utvrđuju posebnom odlukom Vijeća.
2. Primjedba je uvažena, te je Odluka izmijenjena na način da je „najveća“ nagrada koju kandidat može dobiti Nagrada za životno djelo, a doprinosi temeljem kojih su dodijeljene druge nagrade mogu se pribrojiti drugim doprinosima za kandidaturu za Nagradu na životno djelo.
3. Proglašenje neke osobe počasnim građaninom ne treba biti vezano uz rokove natječajne procedure, osobito zato što predlagači mogu biti samo 1/3 članova Vijeća, gradonačelnik ili Komisija za javna priznanja, a može se dogoditi potreba za žurnim donošenjem odluke o proglašenju Počasnog građanina zbog raznih situacija. Proglašenje svejedno mora proći proceduru prijedloga od strane Komisije te izglasavanja od strane Gradskog vijeća. Sam čin donošenja odluke Gradskoga vijeća i dodjele javnog priznanja na Svečanoj sjednici Vijeća povodom dana Grada ne trebaju nužno biti datumski vezani.
4. Termin „ovlašteno tijelo“ pravne osobe ne odnosi se nužno samo na upravu nekog trgovačkog društva već i na primjer ovlašteno tijelo udruge koja može kandidirati nekog svog člana ili predsjednika, a u kojem slučaju ne bi bilo moralno da on sam potpiše svoju kandidaturu.
5. Primjedba je izmijenjena na način sukladan odredbama Odluke o utvrđivanju i osnivanju radnih tijela Gradskog vijeća Grada Delnica, a neovisno o predlagačima, uvijek se mora poštivati načelo izuzimanja iz odlučivanja zbog mogućeg postojanja sukoba interesa.
6. U odluci je jasno napisano koja je dokumentacija obvezna, a ukoliko se dogodi da Komisija neku tvrdnju iz kandidature smatra neosnovanom ili je potrebno dodatno pojašnjenje ili dokaz, pokazalo se potrebnim ostaviti im mogućnost za dokazivanje iste.

Ivica Urbanc - komentar na primjedbe:

1. Odredbe članka 12. prepisane su iz Statuta Grada Delnica i ne mogu se mijenjati.